CELEX: 62017CN0586
Language: bg
Date: 2017-10-06 00:00:00
Title: Дело C-586/17: Преюдициално запитване от Raad van State (Нидерландия), постъпило на 6 октомври 2017 г. — Staatssecretaris van Veiligheid en Justitie, I./D.

8.1.2018   
            
            
               BG
            
            
               Официален вестник на Европейския съюз
            
            
               C 5/21
            
         Преюдициално запитване от Raad van State (Нидерландия), постъпило на 6 октомври 2017 г. — Staatssecretaris van Veiligheid en Justitie, I./D.
   (Дело C-586/17)
   (2018/C 005/28)
   Език на производството: нидерландски
   
      Запитваща юрисдикция
   
   Raad van State
   
      Страни в главното производство
   
   
      Жалбоподател: Staatssecretaris van Veiligheid en Justitie, I.
   
      Ответник: D.
   
      Преюдициални въпроси
   
   
               1)
            
            
               
                           a)
                        
                        
                           Допустима ли е съгласно член 46, параграф 3 от Директива 2013/32 на Европейския парламент и на Съвета от 26 юни 2013 година относно общите процедури за предоставяне и отнемане на международна закрила (преработен текст) (1), във връзка с член 47 от Хартата на основните права на Европейския съюз система, според която при преценката на жалбата първоинстанционният административен съд по дела за убежище принципно не може да разглежда основание за предоставяне на убежище, заявено от чуждия гражданин за първи път пред него в съдебното производство по обжалване?
                        
                     
                           б)
                        
                        
                           Има ли в това отношение разлика дали действително е заявено ново основание за предоставяне на убежище, т.е. основание за искане на международна закрила, което е свързано с факти и обстоятелства, настъпили след като решаващият орган се е произнесъл по молбата за международна закрила, или става въпрос за премълчано основание за предоставяне на убежище, т.е. основание за искане на международна закрила, свързано с факти и обстоятелства, които са били налице, преди решаващият орган да се произнесе по молбата за международна закрила, и които чуждият гражданин по недопустим начин не е представил още в административното производство, въпреки че са му били известни?
                        
                     
                           в)
                        
                        
                           Има ли в това отношение разлика дали основанието за предоставяне на убежище се заявява пред първоинстанционния административен съд по дела за убежище в рамките на жалба срещу решение на решаващия орган по първа молба за международна закрила или по последваща молба?
                        
                     
         
               2)
            
            
               При утвърдителен отговор на въпрос 1.a): има ли пречка правото на Съюза първоинстанционният административен съд по дела за убежище и да вземе решение, с което да препрати към решаващия орган разглеждането в нова процедура на основанието за предоставяне на убежище, заявено за първи път пред посочения съд в съдебното производство по обжалване, за да се гарантира по този начин правилното протичане на съдебното производство или да се предотврати недопустимо забавяне на това производство?
            
         
      (1)  ОВ L 180, 2013 г, стр. 60.